laion/Wikipedia-Exotic huggingface dataset:
סוקובאן

סוקובאן (באנגלית: Sokoban, ביפנית: 倉庫番) הוא משחק וידאו אשר נוצר במקור בשנת 1981 על ידי הירויוקי אימבייאשי והופץ לראשונה בשנת 1982 על ידי החברה היפנית Thinking Rabbit. לאורך השנים פותחו גרסאות רבות של המשחק עבור מערכות המחשב השונות. המשחק שולב גם ב"Rocks'n'Diamonds" בו מספר השלבים גדל ל-700 לעומת 50 שלבים בגרסה המקורית. פירוש המילה סוקובאן ביפנית היא "מנהל מחסן". העיקרון בכל אחד משלבי המשחק הוא זהה - השחקן חייב לדחוף את כל האובייקטים במבוך (בדרך כלל ארגזים) ליעדים שונים במבוך תוך שימוש במספר מינימלי של תזוזות. השחקן יכול לנוע רק לארבעה כיוונים וישנו מספר אפשרויות מינימלי להזזת הארגזים. כמו כן, השחקן יכול לדחוף רק ארגז אחד בכל פעם ואיננו יכול למשוך אותם. על בסיס רעיונות של סוקובן בשנת 1991 פורסם משחק "עולם הקופסה". בשנת 1997 הוכח שדרגת הקושי של המשחק היא PSPACE[דרוש מקור]. חלק משלבי המשחק ניתנים לפתרון תוך שימוש באלגוריתם של סוכן תבוני Sokoban - יצא לשווקים בשנת 1982 ומכיל 20 שלבים. Sokoban 2 - יצא לשווקים בשנת 1984 ומכיל 50 שלבים. Sokoban Perfect - יצא לשווקים בשנת 1989 ומכיל 306 שלבים. Sokoban Revenge - יצא לשווקים בשנת 1991 ומכיל 306 שלבים. מדיה וקבצים בנושא סוקובאן בוויקישיתוף אתר האינטרנט הרשמי של סוקובאן סוקובאן, במסד הנתונים הקולנועיים IMDb (באנגלית) https://webdocs.cs.ualberta.ca/~jonathan/publications/ai_publications/soko.pdf ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
יום הווטרנים (ארצות הברית)

יום הווטרנים (באנגלית: Veterans Day) בארצות הברית הוא יום חג המצוין מדי שנה, ב-11 בנובמבר, בכל מדינות ארצות הברית לזכר ותיקי המלחמות. זהו חג חילוני אמריקאי. במדינות אחרות בעולם מציינים את ה-11 בנובמבר בגרסאות שונות, כגון יום שביתת הנשק, או יום הזיכרון, תאריך שנקבע על פי יום חתימת הסכם שביתת הנשק אשר סיימה את מלחמת העולם הראשונה (אז הוחלט כי מעשי האיבה יסתיימו בשעה 11, של היום ה-11, לחודש ה-11, בשנת 1918). ההכרזה על יום הווטרנים ב-11 בנובמבר באה מפי הנשיא וודרו וילסון בשנת 1919. שבע שנים מאוחר יותר, בחודש יוני 1926, החליט הקונגרס האמריקאי לבקש מן הנשיא קלווין קולידג' .לפרסם הכרזה נוספת לציון ה-11 בנובמבר ולקבוע טקסים מתאימים. ב-13 במאי 1938 הוכר יום הווטרנים בחקיקה פדרלית כיום חג אשר יהיה מוקדש לקיום שלום עולמי. בשנת 1953 החל אלווין קינג, בעל סנדלריה בקנזס, מסע להפיכת יום הווטרנים ליום אשר יציין לא רק את שביתת הנשק במלחמת העולם הראשונה, אלא את כל ותיקי המלחמות. בעזרת נציג מחוז הבחירה הובאה הצעת חוק מתאימה לקונגרס האמריקאי וביום 26 במאי 1954 חתם על החוק הנשיא דווייט אייזנהאואר. החוק המקורי אשר כינה את היום, "יום שביתת הנשק", שונה ב-1 ביוני אותה שנה ונקרא "יום הווטרנים". מכיוון שיום הווטרנים הוא יום חג פדרלי, רוב האמריקאים שובתים ממלאכה ביום זה ובתי הספר סגורים. כל משרדי הממשלה שאינם מספקים שירותים חיוניים סגורים ביום הווטרנים. אין שירותי דואר בחג. קיימת מסורת בארצות הברית כי המנה העיקרית בארוחת החג היא רביולי, מסורת שהחלה בארוחה בה ארח הנשיא וילסון 2,000 חיילים ותיקי קרבות מלחמת העולם הראשונה בבית הלבן. דף הבית של יום הווטרנים (באנגלית) U.S. Code Title 5, § 6103 רשימת החגים הפדרליים בארצות הברית (באנגלית) יום הווטרנים, באתר אנציקלופדיה בריטניקה (באנגלית)
Duck Hunt

ציד ברווזים (באנגלית: Duck Hunt, ביפנית: ダックハント) הוא משחק וידאו שיצא במקור לקונסולת המשחקים Nintendo Entertainment System בשנת 1984. המשחק פותח והופץ על ידי חברת נינטנדו, והיה חדשני בעת שיצא לשווקים עקב היותו אחד המשחקים הראשונים שעשו שימוש באקדח אלקטרוני בקונסולת ה-NES. למעלה מ-28 מיליון עותקים של המשחק נמכרו, ובכך הוא הפך לאחד הנמכרים ביותר לקונסולה זו. מטרת המשחק היא לצוד ברווזים המעופפים על המסך ובכך לזכות בנקודות. הזזת הכוונת מתבצעת על ידי הטיית הזאפר (האקדח האלקטרוני) מול המסך. בכל פעם מופיעים על המסך מספר ברווזים. במידה שהשחקן פוגע בברווז מזנק כלב התופס את הברווז שנפל, ובמידה שהשחקן מחטיא מציץ הכלב וצוחק על השחקן. מדיה וקבצים בנושא Duck Hunt בוויקישיתוף Duck Hunt באתר MobyGames (באנגלית) Duck Hunt, במסד הנתונים הקולנועיים IMDb (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
2 Brothers On The 4th Floor

2 Brothers On The 4th Floor הוא הרכב יורודאנס הולנדי שנוסד בשנת 1990 והורכב מהזמרים רנה פיליפס (D-Rock) ודזירה מאנדרס (Des'Ray) בנוסף למפיקים המוזיקליים מרטין ובובי בור. חלק מן השירים הנודעים והמצליחים ביותר של ההרכב כוללים את השירים "Never Alone", "Dreams (Will Come Alive)" ו-"Come Take My Hand". ההרכב נוסד בשנת 1990 על ידי שני אחים – המפיקים המוזיקליים בובי ומרטין בור. הלהיט הראשון של ההרכב "Can't Help Myself" הצליח להביא את ההרכב למקום הרביעי במצעד הסינגלים ההולנדי. בתחילה, במהלך ההופעות החיות של הלהקה, שני האחים נהגו להופיע לצד הראפר "Da Smooth Baron MC" והזמרות פגי "הדוכסית" וגייל רובינסון. בשנת 1991 החלו האחים להופיע באופן קבוע עם הראפר רנה פיליפס (D-Rock) והזמרת דזירה מאנדרס (Des'Ray) ההצלחה הרבה ביותר של ההרכב התרחשה בשנת 1994 כאשר ההרכב הוציא לשווקים את הסינגל " Dreams (Will Come Alive)" אשר הגיע למקום הראשון במצעד הסינגלים ההולנדי. בשנים הבאות ההרכב הוציא לשווקים מספר סינגלים שזכו להצלחה מעטה יחסית. משנת 1998, ההצלחה של הלהקה החלה לדעוך ובעקבות כך, בשנת 2002 הלהקה התפרקה. בשנת 2008 הזמרת דזירה מאנדרס והראפר רנה פיליפס חזרו להופיע יחד. 1990 - Can't Help Myself 1991 - Turn Da Music Up 1993 - Never Alone 1994 - Dreams 1994 - Let Me Be Free 1995 - Fly (Through The Starry Night) 1995 - Come Take My Hand 1996 - Fairytales 1996 - Mirror of Love 1996 - There Is A Key 1996 - Christmas Time (Christmas version of There Is A Key) 1997 - One Day 1997 - I'm Thinkin' of U 1998 - Do You Know 1998 - The Sun Will Be Shining 1999 - Heaven Is Here 1999 - Living In Cyberspace 2000 - Wonderful Feeling 2001 - Stand Up And Live 1994 - Dreams 1996 - 2 מדיה וקבצים בנושא 2 Brothers On The 4th Floor בוויקישיתוף אתר האינטרנט הרשמי של 2 Brothers On The 4th Floor 2 Brothers On The 4th Floor, ברשת החברתית פייסבוק 2 Brothers On The 4th Floor, ברשת החברתית אקס (טוויטר) 2 Brothers On The 4th Floor, במסד הנתונים הקולנועיים IMDb (באנגלית) 2 Brothers On The 4th Floor, באתר AllMusic (באנגלית) 2 Brothers On The 4th Floor, באתר MusicBrainz (באנגלית) 2 Brothers On The 4th Floor, באתר Discogs (באנגלית) 2 Brothers On The 4th Floor, באתר Songkick (באנגלית) 2 Brothers On The 4th Floor, באתר Genius 2 Brothers On The 4th Floor, באתר בילבורד (באנגלית)
פנאומטיקה

פְּנֶאוּמָטִיקָה (פְּנֵימטיקה, על פי חוקי התעתיק לעברית; מיוונית עתיקה: πνεῦμα, פנֵימה - אוויר או נשימה) הוא שם כולל לטכנולוגיה של הפעלה מכנית באמצעות גז דחוס, בדרך כלל אוויר. היתרון של שימוש באוויר נובע מהיות האוויר חומר זמין, זול, ובטוח לשימוש. דליפה של אוויר אינה גורמת לנזק בניגוד לנוזל הידראולי, המשמש למטרות דומות. לפנאומטיקה חסרונות בהשוואה להידראוליקה הנובעים מדחיסות האוויר המקטינה את יעילות העברת הכוח. למרות זאת, יש לטכנולוגיות המבוססות על פנאומטיקה שימושים מודרניים רבים כגון מערכות לאיסוף אשפה עירונית. התחום השכיח לשימוש בתהליכי שינוע פנאומטיים בעולם, הוא שינוע ופינוי אשפה עירונית[דרוש מקור]. ברחבי העולם, מותקנות מערכות שינוע וניהול אשפה פנאומטיות מזה עשרות שנים. המדינה המובילה בתחום היא ספרד, שרישתה את כל ערי המדינה בתוכנית להטמנת צינורות לשינוע אשפה. כחלק מתהליך ההתקנה של צינורות שינוע אשפה מתחת לערים חדשות, וגם עתיקות. הטמעת הצינורות התחילה בקוטר של 30 ס"מ, אולם כיום, לאחר שהסתבר שקוטר זה בעייתי ודורש תחזוקה רבה, מבוצע תהליך של תיקון קוטר הצינור לקוטר של 50 ס"מ. הצינורות התת-קרקעיים מובילים את האשפה בלחץ אוויר לטרמינל עירוני מרכזי משם משונעת האשפה באמצעות משאיות. בישראל ישנו שימוש במערכות פניאומטיות להעברת בדיקות בחלק מבתי חולים. אוטומציה שפופרת אוויר רובוטיקה בוכנה פנאומטית אשפה פנאומטית פְּנֵימָטִי במילון מדידה (תשכ"ה), באתר האקדמיה ללשון העברית "מפרט טכני על מערכת הפנאומטיקס". pneumatix. 2017-08-29. נבדק ב-2017-08-30. Household waste collection | Ecologia, Urbanisme i Mobilitat, ajuntament.barcelona.cat (באנגלית) ענת אלמוס קלוזנר, בית חולים חדש לילדים נפתח בתל אביב, חדשות, 28 באוקטובר 1991 [1], דוח משרד הבריאות על בית החולים הלל יפה ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ג'ון פוסטר (שחקן)

ג'ון פוסטר (באנגלית: Jon Foster; נולד ב-3 באוגוסט 1984) הוא שחקן ומוזיקאי אמריקאי ממוצא יהודי. התפרסם בין היתר מתפקידו בתור זאק קרוצ'וק בסדרה "במקרה בכוונה" ברשת CBS, ובשל השתתפותו בסרטים "דלת נסתרת", "להישאר בחיים" ו"רמפארט"; האחרון לצד אחיו, השחקן בן פוסטר. נולד בבוסטון שבמסצ'וסטס, בנם של המסעדנים ג'יליאן וסטיבן פוסטר. אחיו הגדול, הוא השחקן בן פוסטר. בעודו תינוק, עבר עם משפחתו להתגורר בעיר פיירפילד, איווה, לאחר שביתם נשדד בעוד הם נכחו בבית. סבו וסבתו מצד אביו היו סיליה (לבית סיגל) ואברהם פרנק פוסטר, שופטת ופוליטיקאי בולט בבוסטון; שניהם יהודים שהיגרו לארצות הברית מהאימפריה הרוסית כמקום מפלט מפוגרומים נגד יהודים. בשנת 2000, התגלה פוסטר לראשונה בדרמה הפוליטית "13 יום". ב-2001, הוא שיחק בסרט "החיים כבית". בשנת 2002, התפרסם בזכות תפקידו בדרמת הטלוויזיה "רצח בגרינוויץ'", בתור הרוצח מייקל שאקל. ב-2004 שיחק לצידם של זוכי האוסקר ג'ף ברידג'ס וקים בייסינגר בדרמה "דלת נסתרת" ובתפקיד ראשי בסדרת דרמת הנעורים "החיים כמו שאנחנו מכירים". ב-2006 לוהק לתפקיד הראשי הראשון שלו בסרט האימה "להישאר בחיים" והופיע בסדרת הדרמה "עלה נופל". ב-2008 הופיע לצידם של כוכבי הקולנוע סיינה מילר ופיטר סארסגארד בדרמת הפשע "המסתורין בפיטסבורג" וגילם את ארט בשטיין, בן אינטליגנט של מאפיונר יהודי המסתבך במערכת יחסים ביסקסואליות. ב-2009 כיכב לצידו של ראסל קרואו בסרט הפשע "הרכות שלפני החשיכה" ושיחק במותחן הפשע "לילות אל. איי" בתפקיד הצעיר גרהאם סלואן. בשנים 2009–2010, כיכב לצד ג'נה אלפמן בקומדיית המצבים "במקרה בכוונה", בתפקיד השף זאק. בשנת 2011, שיחק לצד אחיו בן בסרט "רמפארט". בשנת 2013, כיכב בסרט "מיסטר ג'ונס", והתארח בפרק בסדרה "Suits". ב-20 ביוני 2015, נישא לצ'לסי טיילר, בתו של המוזיקאי סטיבן טיילר ואחותה של השחקנית ליב טיילר. יחד, פוסטר ואשתו צמד מוזיקלי בז'אנר הסול-אלקטרוני בשם " Kaneholler". ב-21 בפברואר 2020, נולד בנם הבכור של הזוג, וינסנט פרנק פוסטר. גיסתו היא השחקנית לורה פריפון, שנשואה לאחיו הגדול, בן פוסטר. מדיה וקבצים בנושא ג'ון פוסטר בוויקישיתוף ג'ון פוסטר, במסד הנתונים הקולנועיים IMDb (באנגלית) ג'ון פוסטר, באתר AllMovie (באנגלית) ג'ון פוסטר, במסד הנתונים הקולנועיים KinoPoisk (ברוסית)
קוץ (פירושונים)

האם התכוונתם ל... קוֹץ – צמח המאופיין בעלים עם קצוות חדים קוֹץ (זואוטומיה) – איבר מחודד או כסות מחודדת בבעלי חיים שבולטים החוצה מהעור, לרוב לצורכי הגנה הר קוֹץ – הר בגליל, קרוי על שם משמרת הַקּוֹץ (המשמרת השביעית מבין כ"ד משמרות כהונה טרם בניית בית המקדש הראשון) אישים גדעון קוּץ (יליד 1948) – עיתונאי ישראלי והיסטוריון של התקשורת יוהנס קוץ (Kohtz‏; 1843–1918) – שחמטאי גרמני ומחבר בעיות שחמט מרים קוּץ (ילידת 1958) – סופרת, עיתונאית, עורכת, מחזאית ומתרגמת ישראלית בהודו קוץ' (מונרכיה) (אנ') (Cutch או Kutch) – ממלכה בחבל קוץ' בשנים 1147–1819 ולאחר מכן מדינה נסיכותית בראג' הבריטי בשנים 1819–1947 קוץ' (מדינה) (Kutch) – אחת ממדינות הודו שהתקיימה בשנים 1947–1956 וכיום מחוז במדינת גוג'ראט קוץ' (מחוז) (אנ') (Kutch ורשמית Kachchh) – מחוז במדינת גוג'רט (והמחוז הגדול ביותר בהודו) הקיים בצורתו הנוכחית משנת 1956 אישים הווארד קוץ' (Koch‏; 1902–1995) – תסריטאי ומחזאי אמריקאי אד קוץ' (Koch‏; 1924–2013) – פוליטיקאי יהודי אמריקאי אחר קוֹץ' (ספינה) (אנ') (Коч) – סוג של ספינת מפרש רוסית ששימש להפלגות סביב האזור הארקטי, בעיקר במאות ה-15 וה-16 קוצן (פירושונים) קוך (פירושונים) קוס (אי ביוון)
הרשטיק

הרשטיק הוא שם משפחה יהודי שמקורו מיידיש הרששטוק (גרמנית: Hirschstock, או Herzstock ): האם התכוונתם ל... חיים אליעזר הרשטיק – חזן ישראלי-אמריקאי נפתלי הרשטיק – חזן הונגרי-ישראלי לסלי הרשטיק (אנ') - גולשת סקי אוסטרלית
ויטיאז פודולסק (כדורגל)

מועדון הכדורגל "ויטיאז" פודולסק (ברוסית: Футбольный клуб «Витязь» Подольск) הוא מועדון כדורגל רוסי מהעיר פודולסק שבמחוז מוסקבה, המשחק בליגה הרוסית השלישית. עד עונת 2017/2018 התמודד במסגרות המקצועניות והישג השיא שלו היא ההעפלה לשלב שמינית גמר הגביע הרוסי בעונת 2008/2009 והגעה למקום 11 בליגת הכדורגל הלאומית של רוסיה. אוונגרד פודולסק היה מועדון כדורגל שהוקם ב-1947 ולאורך השנים שיחק בליגה השנייה והשלישית בלבד כשהישגי השיא שלו הם העפלה לשמינית גמר הגביע הרוסי (2009/10) והזכייה באליפויות העיר פודולסק 3 פעמים רצופות (2003, 2004, 2005). ב-3 בדצמבר 2010 מנכ"ל הקבוצה יורי פוליאקוב הכריז על מיזוג הקבוצה עם קבוצת ויטיאז פודולסק בשל קשיים פיננסיים. קבוצת ויטיאז פודולסק הוקמה על ידי יו"ר ועדת הספורט הרוסית ושר הספורט הרוסי, בוריס איוואניוצ'נקו שהקים את אגודת הספורט ויטיאז פודולסק ב-1996, שבמסגרתה החלה לפעול גם קבוצת כדורגל שנקראה בתחילה "קרסנאיה-גורקה ויטיאז" והתמודדה באליפות מחוז מוסקבה כשבסיום העונה היא זוכה בגביע מחוז מוסקבה. בשנים 2008–2009 הקבוצה התמודדה בליגת המשנה הרוסית. הישגי השיא של הקבוצה הם ההעפלה לשלב שמינית גמר הגביע הרוסי בעונת 2008/09 וההגעה למקום 11 בליגה הראשונה. ב-2010 היא התאגדה עם קבוצת אוונגרד פודולסק. בעונת 2017/2018 סיימה אחרונה בטבלה האזורית באליפות הליגה הרוסית השנייה ונשרה לליגה החובבנית, בה סיימה במקום הרביעי באליפות המחוז בעונת 2018. גביע הליגה השלישית: 2007 מדיה וקבצים בנושא ויטיאז פודולסק בוויקישיתוף אתר האינטרנט הרשמי של ויטיאז פודולסק ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
החיים שאחרי

החיים שאחרי (באנגלית: After.Life) הוא סרט אימה אמריקאי בכיכובם של כריסטינה ריצ'י, ליאם ניסן, ג'סטין לונג, שיצא לאקרנים בשנת 2009 על פי התסריט ובבימויה של אגנייסקה ווצוביץ'-ווסולו. אנה טיילור (כריסטינה ריצ'י), מורה בחטיבת ביניים, אינה מרוצה מחייה. אם שלא אוהבת, ובן זוג שאינו מצליח להבין אותה (ג'סטין לונג). לאחר מריבה סוערת עם בן זוגה היא נוהגת בגשם סוער ונהרגת בתאונת דרכים. מעתה והלאה היא למעשה נמצאת בבית הקברות המקומי בניהולו של אליוט דיקן (ליאם ניסן) אשר טוען כי ביכולתו לדבר עם המתים. דיקן מנסה להוכיח לאנה כי נפטרה ומתפקידו להכין אותה לקראת הלוויה שתתקיים בעוד מספר ימים. מנגד, בן זוגה מסרב להשלים עם מותה והוא מאמין כי היא חיה, נושמת וכלואה בבית הקברות. אתר האינטרנט הרשמי של החיים שאחרי "החיים שאחרי", במסד הנתונים הקולנועיים IMDb (באנגלית) "החיים שאחרי", באתר נטפליקס "החיים שאחרי", באתר AllMovie (באנגלית) "החיים שאחרי", באתר Rotten Tomatoes (באנגלית) "החיים שאחרי", באתר Box Office Mojo (באנגלית) "החיים שאחרי", באתר Metacritic (באנגלית) "החיים שאחרי", במסד הנתונים הקולנועיים KinoPoisk (ברוסית)
שלמה מטולוצין

הרב שלמה מטולוצין היה מגדולי תלמידי הגר"א ומראשוני תלמידיו שעלו לארץ ישראל. שלמה מטולוצין נולד בליטא. נמנה בין בכירי תלמידיו של הגאון מווילנא, היה ידוע כגדול בתורה והתפרסם כבעל מופת. עלה לארץ ישראל בראש חודש ניסן, שנת ה'תקנ"ד (1794) והתיישב בחברון[דרוש מקור]. כאשר נודע לו כי הרב אברהם שלמה זלמן צורף (הראש"ז) עלה לירושלים ושהצטרפו אליו שם עוד כמה משפחות אשכנזיות, עבר גם הוא לגור בירושלים והצטרף למניין שנוסד בישיבת ״אור החיים״ של ר׳ חיים בן עטר. באותה תקופה התקרב מאוד אל הראש"ז והיה לומד עמו בחברותא. בנו של רבי שלמה, רבי טוביה, שימש נשיא העדה האשכנזית בירושלים, הופיע בכל המופעים הפומביים של ירושלים כנשיא העדה וכאשר הגיע השר משה מונטיפיורי לביקור היה בין מקבלי פניו. ר' טוביה התיידד עם הראש"ז והיה מצטרף אליו לכל מסעות השליחות בגולה. הרב מרדכי צורף, בנו בכורו של הראש״ז נשא לאישה את חנה, שהייתה נכדתו של הרב שלמה מטולוצין ובתו של רבי טוביה. בחייו כתב ספר בשם ״אבן שלמה״ אך לא זכה להדפיסו. הספר נשאר בכתב יד כמאה שנה עד שנינו יואל משה סלומון הוציאו לאור בבית הדפוס שלו. בסוף ימיו חזר לעיר חברון, שם התחבר לקהילת חב"ד. נפטר בחברון ושם נקבר[דרוש מקור: בהערה לא כתוב מקור]. מידע באתר משפחת סלומון - מאתיים שנה בארץ ישראל שלמה (1760?-1820), מטולצ'ין, דף שער בספרייה הלאומית ר' שלמה מטולצין, אבן שלמה, דפוס יואל משה סלומון, ירושלים, תרל"א, באתר היברובוקס ישנו חכם נוסף מתלמידי הגר"א - ר' (משה) שלמה מטולוצ'ין, מהדיר ספרי הגר"א בקבלה ועוד לא ידועה שנת פטירתו, אך ידוע שבשנת תקפ"ז (1827), כותב בנו ר' טוביה על אביו - שלמה ז"ל, ומכאן שנפטר בשנה זו או לפניה
נסים בכור אלחדיף

נסים בכור אלחדֵיף (לעיתים נכתב אלחדף; תרי"ז, 1857 - י"ג בתשרי תרע"ג, 24 בספטמבר 1912) היה אגרונום ארץ ישראלי, הבוגר הראשון של בית הספר החקלאי מקוה ישראל וממתיישבי המושבה יסוד המעלה. אלחדיף נולד ברודוס למשפחה שמוצאה בגירוש ספרד. אביו, פרחיה, היה סוחר ובעל ספינות. בגיל שנה וחצי נפטר אביו כאשר טבע יחד עם אחת מספינותיו. אמו ג'מילה עלתה עמו לארץ ישראל ב-1869 והתיישבה בירושלים. שם נפגש עם קרל נטר, שחיפש תלמידים לבית הספר החקלאי וכך הפך אלחדיף לתלמידו הראשון, עוד בטרם הוקמו בנייני בית הספר. לאחר שבגר נשלח על ידי נטר להשתלמות באגרונומיה בצרפת ולאחר מכן להשתלמות בגננות ובגידול פרחים בעיר ניס. לאחר שחזר לארץ נשכר לעבודה בעיצוב גן ביתו של הברון פלטון פון אוסטינוב (לימים סבו של השחקן פיטר יוסטינוב) שהתגורר במושבה האמריקאית-גרמנית ביפו (בית מלון פארק). כאשר ביקר הברון רוטשילד ביפו וראה את מלאכתו של אלחדיף הציע לו משרה כמנהל הנטיעות והעבודה החקלאית במושבות הברון. ב-1886 החל אלחדיף לעבוד בפתח תקווה ושם נשא לאשה את חנה ונולד לו בנו פרחיה. לאחר מכן עבר אלחדיף לראשון לציון וניהל את נטיעת כרם הגפנים הראשון במושבה. ב-1887 עבר אלחדיף לגליל תחילה לראש פינה ולאחר מכן ליסוד המעלה, שם ביקש הברון לייסד תעשיית בושם המבוסס על פרחי שדה. אלחדיף גידל חלקות פרחים והדריך בעבודה חקלאית את המייסדים שרובם ככולם היו עירוניים משכילים ממזריטש ובריסק ללא כל ניסיון בחקלאות. עד מהרה קנה לו אלחדיף מקום מכובד במושבה. יכולות הגישור שלו הפכו אותו מקובל על יהודים וערבים. הוא הפך למוח'תאר בלתי רשמי של המושבה ועל עלילותיו נפוצו סיפורים ואגדות. על אף שמפעל הבשמים כשל כלכלית דבק אלחדיף במושבה מוכת הקדחת. הא הקים את אגודת "לינת צדק" שהקיפה את חברי המושבה וארגנה משמרות ביקור חולים של חברים בריאים אצל חבריהם החולים. לבסוף חלה גם הוא בקדחת ונפטר בן 55 בראש פינה. נכון ל-2013 ביתו ניצב על תילו בקצה רחוב המייסדים ביסוד המעלה והוא נטוש ומוזנח. אהרון אבן חן, גן הבושם של אלחדף, בתוך: חתונה בצידון, הוצאת מסדה, 1972 דוד תדהר (עורך), "נסים בכור אלחדף", באנציקלופדיה לחלוצי הישוב ובוניו, כרך א (1947), עמ' 133 ג. שרוני, האלבום של בכור אלחדף, מעריב, 5 באוקטובר 1966 משפט שלמה של ניסים בכור אלחדיף
שנגן (פירושונים)

האם התכוונתם ל... שנגן – יישוב בלוקסמבורג; אמנת שנגן נחתמה שם שנג'ן – עיר בסין אמנת שנגן – הסכם על מדיניות ההגירה בין מדינות אירופה
הפרשה

האם התכוונתם ל... "הפּרשה" – שערורייה פוליטית בישראל של שנות החמישים והשישים, בעקבות "העסק הביש". הפרשה (ביולוגיה) – ביולוגיה: פעולה בגוף החי. הפרשה (חשבונאות) – פעולה בניהול הכספים של עסק. הפרשת תרומות ומעשרות.
לאוואל

האם התכוונתם ל... לאוואל (קנדה) – עיר בקנדה לאוואל (צרפת) – עיר בצרפת פייר לאוואל – פוליטיקאי צרפתי לול לבל
מפת דרכים טכנולוגית

מפת דרכים טכנולוגית (או בקיצור מפת דרכים) היא תוכנית בה חברה מתארת את יעדיה ואת הדרך שעליה לעבור על מנת להשיגם. מפת הדרכים מספקת מידע חיוני לארגון, למנהליו ולשותפי העבודה לקבל החלטות טובות יותר בנוגע לפעילות החברה. חלק ממפת הדרכים היא תכנון הטכנולוגיות בהן היא תשתמש המונחה על ידי הצרכים הצפויים של השווקים העתידיים. התהליך מסייע לחברות לזהות, לבחור ולפתח את האסטרטגיות הטכנולוגיות הנכונות על מנת לספק את הצרכים של השירותים שיידרשו בעתיד, ואת המוצרים שיהיה להם ביקוש. התוצר של תהליך זה הוא מפת דרכים טכנולוגית. מיפוי דרכים טכנולוגי שונה מכלי תכנון וניתוח אחרים. בראש ובראשונה, מיפוי דרכים טכנולוגי מבסס את החידושים הטכנולוגיים על בדיקת הביקוש של השוק (Market Pull), ולא על בחינת הטכנולוגיות הקיימות (Technology Push). התוצר של מיפוי דרכים טכנולוגי הוא חזון של הכיוון שאליו החברה והתעשייה הולכים, ורשימה של טכנולוגיות שהחברה צריכה לפתח כדי להגיע לשם. בנוסף המיפוי מספק מסלול שבו החברה צריכה ללכת כדי להגשים את החזון. בארגונים גדולים, ישנה חשיבות גדולה ביישום מפות דרכים החל מרמת הארגון ועד לרמת המוצר הבודד. מטרת מפות הדרכים היא ליצור תוכנית אב למוצר, המקשרת בין אסטרטגיית השיווק שלו ובין פיתוח ותכנון הטכנולוגיה ותכונות המוצר. מפות דרכים מהוות בסיס לתכנון מוצרים, לרבות בחירת טכנולוגיות, זיהוי צרכים, אבחון פערים, זיהוי נקודות חלשות ונקודות חזקות של המוצר, ובכלל משמשות כשפה משותפת חוצה מחלקות בארגון. יכולות – ניתוח של מה החברה מסוגלת לעשות. נכסים – אילו נכסים קיימים לחברה כיום (נכסים פיזיים דוגמת משרד, עובדים מסוג מסוים, תקציב וכדומה) צרכים – מה החברה צריכה לעשות בעיות – מה הבעיות איתן החברה מתמודדת כרגע מיקום בשוק (מיצוב) – איפה החברה או המוצר נמצאים ברגע זה למול שאר המוצרים והחברות בשוק תיאור המוטיבציה מאחורי המוצר – למה אנחנו רוצים שהוא יהיה קיים? ניסוח חזון וניסוח אסטרטגיה הנגזרת ממנו שיתוף החזון עם כמה שיותר אנשים שקשורים לחברה ולמוצר חזון ממוקד וקצר שימוש בחזון ביום יום. בחינת החזון אחת לתקופה ושינויו בהתאם Roadmapping – Agent of change: Alec McMillan, Research Technology Management, Mar/Apr 2003 Pg. 40 מהי מפת דרכים טכנולוגית?
יעל דואני

יעל דואני (נולדה ב-22 במרץ 1982) היא רקדנית, מנחה ושחקנית טלוויזיה ומחזות זמר ישראלית. דואני נולדה בראשון לציון ולמדה בתיכון עמית עמל בעיר. היא אחותה הגדולה של רוני דואני. את ראשית דרכה הבימתית עשתה בלהקת הנוער של ראשון לציון וכרקדנית בקבוצת המעודדות של מכבי תל אביב. בשנת 2002 השתתפה בטלנובלה "לחיי האהבה" בערוץ 3 ב-HOT. בשנים 2002 ו-2003 השתתפה בפסטיגל עם השירים "אם אני נסיכה" ו"לקפוץ". בשנת 2005 גילמה את ג'יין במחזמר "טרזן וג'יין", לאחר שהצוות המקורי הוחלף ובו יעל בר זוהר ויהודה לוי. בין השנים 2003–2005 הנחתה ברצועת הנוער "זאפ לראשון" של ערוץ 1. דואני השתתפה בתוכניות ילדים בערוץ הופ! בין היתר הקייטנה של הופ! לחג הפסח לצד ישי גולן והקייטנה של הופ! - מא' עד ת' לצד אסף אשתר והבובות של ערוץ הופ!, דואני הופיעה במחזות הזמר "מי שחלם" - המבוסס על קורות חייו של יצחק רבין, ו"הלהקה" - המבוסס על הסרט בשם זה בתפקיד אורלי אותו גילמה במקור חלי גולדנברג, כמו גם בסדרת הטלוויזיה "23FM" של חינוכית 23. ב-2012 הופיעה בסרטו הקצר של דוד שאדי "ג'נטל דוג". כמו כן לוהקה לתפקיד אורח בסדרה "החבר'ה הטובים". השתתפה בתפקיד אורח בסדרה "השועלים". במשחקי הכדורסל שנערכו בעונת 2012/13 של ליגת העל הנחתה דואני את קטעי הקישור עבור ערוץ הספורט והופיעה כתזונאית בתוכניתה של שירה פליקס "המקצוענים 10". בשנת 2014 החל שידור העונה הרביעית של תוכנית המציאות "המירוץ למיליון", בה דואני נטלה חלק יחד עם אחותה רוני. הזוג הודח מהתוכנית בהדחה השישית. למדה באוניברסיטה העברית בתחום מדעי התזונה. נשואה לעומר קליין, אחיו של השחקן יפתח קליין. לזוג שלושה בנים. מתגוררת בתל אביב. מדיה וקבצים בנושא יעל דואני בוויקישיתוף יעל דואני, ברשת החברתית אינסטגרם יעל דואני, במיזם "אישים" לתיעוד היצירה הישראלית יעל דואני, במסד הנתונים הקולנועיים IMDb (באנגלית) יעל דואני, באתר "אידיבי", מאגר הידע העברי לקולנוע ישראלי ועולמי יעל דואני, בארכיון הבימה
אליעזר דורי

אליעזר דורי (דוסטרובסקי) (12 בדצמבר 1884 – 7 בדצמבר 1973) היה איש העלייה השנייה, מוותיקי חיפה, איש הסוכנות היהודית, פעיל ציבור בחיפה ויקיר העיר. דורי נולד בעיר אודסה שבדרום-מערב האימפריה הרוסית, למשפחה אמידה שעסקה בסחר בסוכר. לאחר שסיים את לימודיו בגימנסיה המשיך בלימודי הנדסת מכונות בפוליטכניק, הצטרף לארגוני הנוער היהודי במקום ונטל חלק פעיל בהגנה מפני גילויי האנטישמיות שפשטו באימפריה הרוסית בעת ההיא. ב-1904 עלה לארץ ישראל ובהמשך השתקע בחיפה והחל לעבוד בבית החרושת שמן. באביב 1911 נשא לאישה את שרה לבית ברקוביץ' מיבנאל שנמנתה עם מתיישבי החורן, וביתו הפך למרכז החיפאי לאנשי "השומר" ולעוברי אורח מהמושבות והיישובים בצפון. דורי נאלץ לגייס כספים ושילם דמי כופר, על מנת להימנע מגיוס לצבא העות'מאני. בשנות המלחמה עבד בשירות הרכבות כטכנאי ובתקופה זו הצטרף למאיר דיזנגוף בארגון ובסיוע לנזקקים ולמגורשים שסבלו מפעולות הדיכוי של השלטונות העות'מאניים, בעיקר בשל פעולות "ועד הצירים". ב-1920 החל לעבוד בסוכנות היהודית, ולעסוק בעלייה מטעם ההסתדרות הציונית ובהמשך נתמנה למנהל לשכת העלייה של הסוכנות. דורי רקם קשרים טובים הן עם האוכלוסייה הערבית והן עם השלטון המנדטורי ומצא שפה משותפת עם הפקידות הבכירה האזרחית והמשטרתית. יחסים אלו הקנו לו מעמד מיוחד מעל ומעבר לתפקידו ומשרתו והוא היווה כתובת טובה לפניות של מוסדות לעזרה בתחומים שונים כולל רכישת קרקעות בתקופת הספר הלבן, הברחת נשק בחפצי העולים, או הכנסתם של הפועלים היהודים הראשונים לנמל. קשרים טובים אלו, היו גם מקור טוב למידע על הנעשה אצל השלטונות ואצל הערבים בעיקר בתקופות משבר, פרעות ומהומות. בשנים שלאחר מלחמת העולם השנייה פעל לקליטת הפליטים שהגיעו לארץ מאירופה. עם הקמת המדינה עבר אליעזר דורי לעבוד בשירות המדינה, ממנו פרש ב-1 באפריל 1953. על שמו נקרא רחוב בחיפה. אחיו הם הרופאים אריה דוסטרובסקי ואברהם דוסטרובסקי. מצד אביהם, היה דודם של הרמטכ"ל יעקב דורי, והאדריכל שלמה דורי. ילדיו היו אלכס דורי, טוביה דורי סגן נציב בתי הסוהר, אבינועם דורי סגן לשכת עורכי הדין בירושלים, ויוכבד קוברסקי שנישאה לשמואל קוברסקי מבכירי חברת "צים" (מנכ"ל חברת "הימה"). אמציה פלד, רחוב דוסטרובסקי, בתוך "מדריך רחובות חיפה", באתר האינטרנט של עיריית חיפה Eliezer Dori Dead at 89, JTA, Decemeber 10, 1973 ש. שחורי, איש העליה השניה הגיע לגבורות, דבר, 10 באוגוסט 1964
אנרי פיול

הנרי פיול (אנגלית: Henri Fayol;‏ 1841–1925) הוא מהנדס מכרות ותאורטיקן נאו-קלסי צרפתי אשר ניסח בסוף המאה ה-19 את תורתו הכוללת חמישה יסודות וארבע עשר עקרונות לניהול אפקטיבי, שהם על פי תפיסתו עקרונות אוניברסליים התקפים לכל הארגונים. להלן היסודות: תכנון ארגון פיקוד תיאום בקרה להלן העקרונות: חלוקת עבודה - הגדרת תפקידים וחלוקת עבודה על מנת להתמקצע ולא לזלוג לתפקידים אחרים. סמכות ואחריות - הזכות של הממונה לחלק הוראות ולדרוש ציות. משמעת - ציות הנובע מכבוד הדדי בין ההנהלה לעובדים. אחידות פיקוד - העובד יכול לקבל הוראות רק ממנהל אחד. אחידות הניהול - יש מנהל אחד עם תוכנית אחת לכל קבוצת פעילויות. תגמול - תשלום כספי הוא בסיס למוטיבצית העובד, וצריך להיות מקושר לרמת הביצוע. ריכוזיות - יש להתאים את רמת הריכוז לארגון. סולם היררכי - שרשרת הפיקוד מהדרגה הגבוהה לנמוכה המהווה קו תקשורת אנכית. הגינות - תחושת הוגנות ועשיית צדק בקרב העובדים. יציבות וקביעות - ביטחון תעסוקתי. יוזמה - טיפוח היכולת ליטול יוזמה בכל הדרגים. העדפת אינטרס הכלל על אינטרס הפרט. טיפוח רוח צוות. יחסיות - יחסיות עקרונות הניהול והתאמתם למצב. מדיה וקבצים בנושא אנרי פיול בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.